ইউটে ষ্টেনছগাৰ্ড

ইউটে ষ্টেনছগাৰ্ড (ইংৰাজী: Yutte Stensgaard; জন্ম: ১৪ মে' ১৯৪৬) এগৰাকী ডেনমাৰ্কৰ অভিনেত্ৰী। তেওঁ ডেনমাৰ্কৰ জুটলেণ্ডৰ থিষ্টেডত জন্মগ্ৰহণ কৰিছিল। তেওঁ মূলতঃ 'হামাৰ ফিল্ম প্ৰডাকচন'ৰ লাষ্ট ফৰ এ ভেম্পায়াৰ (১৯৭১) নামৰ চিনেমাখনত কৰা অভিনয়ৰ বাবে জনাজাত।

কৰ্মজীৱন

জুইট ষ্টেনছগাৰ্ড নামেৰে জন্মগ্ৰহণ কৰা এইগৰাকী অভিনেত্ৰীয়ে ১৯৬৩ চনত নিজৰ ইংৰাজী ভাষাৰ উন্নতি সাধনৰ বাবে যুক্তৰাজ্যলৈ যায়। তেওঁ তাত এগৰাকী 'অ’ পেয়াৰ' (au pair) হিচাপে কাম কৰিছিল, ষ্টেনোগ্ৰাফী অধ্যয়ন কৰিছিল আৰু কিছুসময়ৰ বাবে মডেলিং চিকাৰ কৰিছিল। ষ্টেনছগাৰ্ডে 'লা ৰাগাজ্জা কন লা পিষ্টোলা' (দ্য গাৰ্ল উইথ দ্য পিষ্টল, ১৯৬৮) নামৰ ছবিখনৰ জৰিয়তে অভিনয় জীৱনৰ পাতনি মেলে। ইয়াৰ পিছত তেওঁ যুক্তৰাজ্যৰ বিভিন্ন টেলিভিছন ধাৰাবাহিকত অভিনয় কৰে: 'দ্য চেইণ্ট' (১৯৬৮); 'ব্ৰডেন ইউৰ মাইণ্ড' (১৯৬৯); 'ডক্টৰ ইন দ্য হাউচ' (১৯৬৯/৭০) — য’ত তেওঁ ডেভ ব্ৰিডকৰ প্ৰেমিকা হেলগাৰ চৰিত্ৰত অভিনয় কৰিছিল; 'অন দ্য বাছেছ' (১৯৭০) য’ত তেওঁ এগৰাকী চুইডিছ পৰ্যটক ইনগ্ৰিডৰ চৰিত্ৰত অভিনয় কৰিছিল; 'স্পেচিয়েল ব্ৰাঞ্চ' (১৯৭০); কল্পবিজ্ঞান কমেডী ধাৰাবাহিক 'দ্য এডভেন্সাৰ্ছ অৱ ডন কুইক' (১৯৭০); 'জেচন কিং' (১৯৭১); 'দ্য পাৰ্চুৱেডাৰ্ছ! ' (১৯৭১); 'দ্য মাৰ্টি ফেল্ডমেন কমেডী মেচিন' (১৯৭২) আৰু এন্থোলজী ধাৰাবাহিক 'ডেড অৱ নাইট' (১৯৭২)।

তেওঁ অভিনয় কৰা চলচ্চিত্ৰসমূহৰ ভিতৰত আছে বুলডগ ড্ৰামণ্ডৰ ছবি 'চাম গাৰ্লছ ডু' (১৯৬৯); ইয়াৰ উপৰি তেওঁ 'ইফ ইটছ টিউজডে, ডিছ মাষ্ট বি বেলজিয়াম' (১৯৬৯), 'স্ক্ৰীম এণ্ড স্ক্ৰীম এগেইন' (১৯৭০) আৰু 'ডক্টৰ ইন ট্ৰাবল'ত (১৯৭০) সৰু চৰিত্ৰত অভিনয় কৰিছিল। তেওঁ কম বাজেটৰ কল্পবিজ্ঞান যৌন কমেডী 'জেটা ৱান'তো (১৯৬৯) অভিনয় কৰিছিল।

ষ্টেনছগাৰ্ডৰ আটাইতকৈ বিখ্যাত চৰিত্ৰটো হ’ল 'হামাৰ ফিল্ম প্ৰডাকচন'ৰ 'লাষ্ট ফৰ এ ভেম্পায়াৰ' (১৯৭১) নামৰ ছবিখনৰ ভেম্পায়াৰ কাৰ্মিলা বা মিৰকালা। এই ছবিখন 'দ্য ভেম্পায়াৰ লাভাৰ্ছ'ৰ (১৯৭০) ছিকুৱেল আছিল, য’ত ইনগ্ৰিড পিটে মিৰকালাৰ চৰিত্ৰত অভিনয় কৰিছিল। মূল ছবিখন জোচেফ চেৰিডান লে ফানুৰ 'কাৰ্মিলা'ৰ আধাৰত নিৰ্মাণ কৰা হৈছিল। অৱশ্যে 'লাষ্ট ফৰ এ ভেম্পায়াৰ'ৰ সৈতে উপন্যাসখনৰ বিশেষ মিল নাছিল; ইয়াত কেৱল ভেম্পায়াৰ চৰিত্ৰসমূহ ব্যৱহাৰ কৰা হৈছিল আৰু ই আছিল এক সম্পূৰ্ণ নতুন কাহিনী। ছবিখনত উভকামী কাৰ্মিলাই এখন ছোৱালীৰ বৰ্ডিং স্কুলত প্ৰৱেশ কৰে আৰু এজন ঔপন্যাসিকৰ প্ৰেমত পৰে।

ষ্টেনছগাৰ্ডে ১৯৭০ চনত তৃতীয়গৰাকী ডক্টৰ জন পাৰ্টৱীৰ বিপৰীতে 'ডক্টৰ হু'ৰ সহচৰী জো গ্ৰাণ্টৰ চৰিত্ৰৰ বাবে অডিচন দিছিল। তেওঁৰ কেৰিয়াৰৰ শেষৰফালে তেওঁ পণ্টোমাইম আৰু মঞ্চনাটক 'বোয়িং-বোয়িং'ত (১৯৭১) অভিনয় কৰিছিল। ইয়াৰ উপৰি তেওঁ বব মংকহাউছে পৰিচালনা কৰা জনপ্ৰিয় গেম শ্ব’ 'দ্য গোল্ডেন শ্বট'ত পৰিচালিকা হিচাপে টেলিভিছনত ভূমুকি মাৰিছিল।

ব্যক্তিগত জীৱন

ষ্টেনছগাৰ্ডে তিনিবাৰ বিবাহপাশত আবদ্ধ হৈছে: প্ৰথমে কলা নিৰ্দেশক টনি কাৰ্টিছৰ সৈতে আৰু দ্বিতীয়তে জন কেৰউইনৰ সৈতে। ১৯৭২ চনত তেওঁ অভিনয় জীৱন ত্যাগ কৰি আমেৰিকা যুক্তৰাষ্ট্ৰত থাকিবলৈ লয় আৰু তেওঁৰ এজন পুত্ৰ সন্তান আছে। তেওঁ খ্ৰীষ্টান ধৰ্ম গ্ৰহণ কৰিছিল আৰু বহু বছৰ ধৰি এটা ৰেডিঅ' ষ্টেচনত এয়াৰ-টাইম বিক্ৰীৰ কাম কৰিছিল। সেই সময়ছোৱাত তেওঁ নিজৰ অভিনয় জীৱনৰ বিষয়ে আলোচনা কৰিবলৈ অস্বীকাৰ কৰিছিল। ২০১২ চনৰ জুন মাহত ওৰেগনত তেওঁ পল ৱাল্টাৰৰ সৈতে বিবাহপাশত আবদ্ধ হয়। নিকোলাছ বাৰবানো নামৰ এজন ডেনিছ হৰৰ অনুৰাগীয়ে তেওঁক বিচাৰি উলিয়াইছিল আৰু অৱশেষত তেওঁ এটা সাক্ষাৎকাৰৰ বাবে সন্মত হৈছিল (যিটো ভিডিঅ' ৱাচডগত প্ৰকাশ পাইছিল)। ইয়াৰ কিছুসময়ৰ পাছতে তেওঁ এখন হৰৰ কনভেনচনত সন্মানীয় অতিথি হিচাপে উপস্থিত থাকে।

ষ্টেনছগাৰ্ডৰ ছবি এতিয়াও বহুতো কিতাপ আৰু আলোচনীৰ বেটুপাতত ব্যৱহাৰ কৰা হয়; উদাহৰণস্বৰূপ মাৰ্কাছ হাৰ্ণৰ কিতাপ হামাৰ গ্লেমাৰ (২০০৯), য’ত তেওঁৰ ওপৰত এটা অধ্যায় অন্তৰ্ভুক্ত কৰা হৈছে।

তথ্যসূত্ৰ

বাহ্যিক সংযোগ

শ্ৰেণী:ডেনমাৰ্কৰ ব্যক্তি
শ্ৰেণী:অভিনেত্ৰী